****

**V I L J A N D I L I N N**

**LINNAVOLIKOGU**

**HARIDUSKOMISJONI**

**KOOSOLEKU PROTOKOLL**

Viljandi 20. märts 2023 nr 1-9/23/15

Algus kell 16.00, lõpp kell 17.23

**Koosolekut juhatas** Juhan-Mart Salumäe (Teamsis)

**Protokollis** Kristi Kroon

**Võtsid osa liikmed:** Marje Aavik, Kati Kivija, Griseldis Künnapuu, Harri Künnapuu, Allan Praats (Teamsis), Priit Pramann, Jaak Pihlak (Teamsis), Juhan‑Mart Salumäe, Külli Salumäe, Lii Susi, Margit Suurmets

**Puudus:** Margit Kirss

**Võttis osa asendusliikmed:** Raul Kukk (Teamsis)

**Koosolekul viibisid:** Viljandi Täiskasvanute Gümnaasiumi direktorMall Kõiv, sisekontrolör Liivia Kruusmägi, kultuuri- ja noorsootöö spetsialist Vilja Volmer-Martinson, abilinnapea Tonio Tamra

Koosolek toimus füüsiliselt raekojas ja elektrooniliselt Microsoft Teamsi vahendusel.

Komisjon kinnitas päevakorra.

**PÄEVAKORD:**

1. Erahuvihariduse ja –huvitegevuse ülevaade Viljandi linnas

2. 2023. aasta projektide II taotlusvoor

3. Muud küsimused

3.1. Viljandi Täiskasvanute Gümnaasiumi tutvustus

3.2. Info

**PÄEVAKORRAPUNKT NR 1**

**Erahuvihariduse ja –huvitegevuse ülevaade Viljandi linnas**

V. Volmer-Martinson annab ülevaate Viljandi linnas tegutsevate erahuvikoolide ja munitsipaalhuvikoolide kohta. Huviharidust puudutav statistika ja info on avalikult leitav Viljandi linna kodulehel. Erahuvikoolides osaleb 719 last, erahuviühingutes on 319 last. Kokku 1038 last.

J.-M. Salumäe - Viljandis on palju ja erinevaid erahuviühinguid, kes saaksid tulla hariduskomisjonile end tutvustama. Mille alusel me teeme valiku, keda kutsuda huvitegevust tutvustama ja mõtteid jagama?

K. Salumäe – Pakun välja, et erahuvikoolid ja erahuviühingud võiksid soovi korral end kirja panna.

J.-M. Salumäe - Vajadusel saame kasutada järgmisel komisjoni koosolekul suuremat ruumi, kui soovijaid on palju ning olulisi lisakulusid ei omavalitsusele teki.

Komisjon toetas K. Salumäe ettepanekut. J.-M. Salumäe saadab Viljandis tegutsevatele erahuvikoolidele ja erahuviühingutele info ja vormi, mille kaudu nad saavad end hariduskomisjoni koosolekule kirja panna.

**OTSUSTATI:**

Info võeti teadmiseks, erahuviühingutele saata registreerimisvorm.

T. Tamra lahkub koosolekult

**PÄEVAKORRAPUNKT NR 2**

Raul Kukk juhib tähelepanu, et on olemas riiklik spordiregister sportlaste andmetega, mille alusel saab analüüsida infot.

**Projektide hindamine**

**KUULATI:**

J.-M. Salumäe – haridusvaldkonnas on kokku viis taotlust, mille kogusumma 5730 eurot, jagada saame toetust 1350 eurot. Noorsotöö valdkonnas on üks taotlus kogusummaga 1290 eurot, jagada saame toetust 2033 eurot.

J.-M. Salumäe selgitab, et Margit Kirss ja Jaak Pihlak ei osalenud Spoku keskkonnas projektide hindamisel, seetõttu nemad tänasel hääletusprotsessis hääletada ei saa.

J. Pihlak selgitab, miks ta ei osalenud projektide hindamisel Spokus. Teeb ettepaneku määrata taotluste puhul piirid, millistel alustel toetada projekte.

J. M. Salumäe soovitab tõstatada volikogus küsimuse muudatuste läbiviimiseks.

J. M. Salumäe paneb hääletusele, kas jagada haridusvaldkonnas 1350 eurot või lisada sellele summale eelmisest perioodist jäänud 110 eurot. Hääletati ükshäälselt 1350 euro jagamise poolt.

**2023. aasta haridusvaldkonna projektide II taotlusvoor**

**KUULATI:**

J.-M. Salumäe informeerib enne ettepanekute tegemist, et projekti summa määramise lähtekohaks on keskmine summa, mis ümardatakse. Muudatusettepanekud tuleb põhjendada.

* Mittetulundusühing Taibukate Teaduskool taotleb 1844 eurot „Taibukate ja Jakobsoni kooli ühine teaduspäev“ korraldamiseks.

Komisjon toetas ettepanekut eraldada 580 eurot.

* Mittetulundusühing Taibukate Teaduskool taotleb 343 eurot „Taibukate tutvumine teaduse ja töövõimalustega Eesti Taimekasvatuse Instituudis Jõgeval“ läbiviimiseks.

Komisjon toetas ettepanekut eraldada 250 eurot.

* OÜ Joogasüda taotleb 423 eurot „Koolivaheaja töötoad“ korraldamiseks.

Komisjon toetas ettepanekut eraldada 225 eurot.

* MTÜ Evestuudio taotleb 2340 eurot loovliikumise tundide läbiviimiseks Evestuudio huvikoolis.

Komisjoni ettepanekul mitte eraldada projekti toetust, sest käesolev taotlus ei liigitu projekti taotluseks.

Toimub arutelu.

Komisjon otsustas mitte eraldada toetust projektile. Tegemist on pigem huvikooli tegevuseks küsitud toetusega ja tegevustoetus on juba toetus eraldatud.

* MTÜ Tantsutsoon taotleb 780 eurot „Tantsutsooni Minilaager“ korraldamiseks.

Komisjon toetas ettepanekut eraldada 200 eurot.

Hääleõiguslikud olid M. Aavik, K. Kivja, G. Künnapuu, H. Künnapuu, A. Praats, P. Pramann, J.-M. Salumäe, K. Salumäe, L. Susi, M. Suurmets.

Hääleõiguslikud ei olnud (projektid olid hindamata), J. Pihlak, M. Kirss.

Komisjoni esimehe ettepanek: haridusvaldkonnas jagatavatest projektitoetustest jääb üle 95 eurot, kas selle summa viime üle järgmisesse vooru?

Komisjon toetab ettepanekut ühehäälselt.

**Noorsootöö valdkonna projektid II voor 2023**

* Mittetulundusühing Evestuudio taotleb 1290 eurot „Rahvusvaheline noortekohtumine“ projekti läbiviimiseks.

Komisjon toetas ettepanekut eraldada 675 eurot.

Hääleõiguslikud olid M. Aavik, K. Kivja, G. Künnapuu, H. Künnapuu, A. Praats, P. Pramann, J.-M. Salumäe, K. Salumäe, L. Susi, M. Suurmets.

Hääleõiguslikud ei olnud (projektid olid hindamata), J. Pihlak, M. Kirss.

Komisjoni esimehe ettepanek: noorsootöö valdkonnas jagatavast projektitoetustest jääb üle 1358 eurot, kas selle summa viime üle järgmisesse vooru?

Komisjon toetas ettepanekut ühehäälselt.

Komisjoni esimees küsis, kas komisjon nõuab hääletamist projektidele eraldatavate summade jagamise osas?

Projekte toetati ükshäälselt, eraldi hääletamist ei nõutud.

Koosoleku juhataja küsis komisjoni liikmetelt, kas on muid küsimusi antud projektide kohta?

Küsimusi ei olnud.

**OTSUSTATI:**

1. Eraldada (haridusvaldkond):

|  |  |  |  |
| --- | --- | --- | --- |
| 1.1. | Mittetulundusühing Taibukate Teaduskool | Taibukate ja Jakobsoni kooli ühine teaduspäev | 580 |
| 1.2. | Mittetulundusühing Taibukate Teaduskool | Taibukate tutvumine teaduse ja töövõimalustega Eesti Taimekasvatuse Instituudis Jõgeval | 250 |
| 1.3. | OÜ Joogasüda | Koolivaheaja töötoad | 225 |
| 1.4. | Mittetulundusühing Evestuudio | loovliikumise tunnid Eve- stuudio huvikoolis | 0 |
| 1.5. | MTÜ Tantsutsoon | Tantsutsooni Minilaager | 200 |

2. Eraldada (noorsootöövaldkond):

|  |  |  |  |
| --- | --- | --- | --- |
| 2.1. | Mittetulundusühing Evestuudio | Rahvusvaheline noortekohtumine | 675 |

**3. MUUD KÜSIMUSED**

**3.1. Viljandi Täiskasvanute Gümnaasiumi tutvustus**

**KUULATI:**

M. Kõiv tutvustab külalisena Viljandi Täiskasvanute Gümnaasiumi tegevust ja ajalugu, jagab mure- ja rõõmukohti.

Mure: ebakindlus kooli tuleviku suhtes, sest võib muutuda omandivorm (koolipidajaks võib saada riik).

Rõõm: õpilaste arv on tõusnud peale 2014.a. e-õppe vormi sisseviimist, samuti toetab õpilaste arvu tõusu paindlik õppekava.

K. Salumäe – Kui suur on välja langevate õpilaste %?

M. Kõiv – 30-40%, aga aastate lõikes on see erinev, tagasi õppima pöörduvate õpilaste arvu ei piirata.

K. Salumäe – Kui suur % on õpilasi, kelle puhul kooli õppevorm õigustab ennast?

M. Kõiv - Paindlikku õppevormi kasutab umbes 70% õpilastest.

**OTSUSTATI:**

Info võeti teadmiseks.

**3.2. INFO**

J.M. Salumäe teeb ettepaneku edaspidi võimalusel füüsiliselt koosolekul osaleda. Järgmine hariduskomisjoni koosolek toimub 17.aprillil 2023.

(allkirjastatud digitaalselt) (allkirjastatud digitaalselt)

Juhan-Mart Salumäe Kristi Kroon

koosoleku juhataja protokollija